
She ghengey ellanagh Loghlinagh ee Faaroish. T'ee goll 
er loayrt ec 48,000 deiney ayns Ellanyn ny Geyrragh as ec 
mysh 25,000 deiney 'sy Danvarg as ayns buill elley. T'ee 
coontit mastey kiare sluightee - t'eh shen yn Eeslynnish , y 
Norlynnish, as y Nornish varroo - y Qhenn Loghlinish 
Heear va goll er loayrt car ny Mean Eashyn. T'eh er 
credjal dy row y Norlynnish so-hoiggal rish yn 'aaroishJ 1 ^ 

Cha nel yn 'aaroish as yn Eeslynnish, y conastagh 
jerrinagh bio, so-hoiggal rish nyn geilley rere co-loayrtys, 
agh ta ny ghengaghyn screeuee feer chosoylagh rish nyn 
geilleyJ 2 ^ 

Shennaghys 

Ayns ny shenn laaghyn va'n Qhenn Loghlynish goll er 
loayrt ayns Ellanyn ny Geyrragh, ghengey va currit stiagh 
gys ny h-ellanyn liorish cummaltee Norlynnagh car lhing 
y landnàm ("goaill thalloo") v'er goaill toshiaght veih'n 
vlein 825 BNJ. Ansherbee, cha row cooid vooar jeh ny 
cummaltee nyn Norlynnee ass Norlynn, agh sluightee jeh cummaltee Norlynnagh va cummal ayns ard Vooir 
Vannin. Ayns bishaghey rish shen, dy mennick dy ren cummaltee 'irrynagh Norlynnagh dooie poosey rish 
mraane ass Nerin Loghlynagh, ass yn Orkaid as ass Shetlynn roish hie ad myr cummaltee gys Ellanyn ny 
Geyrragh as yn Eeslynn. Myr eiyrtys er shen, ren ny g hengagh yn Celtia gh cur cleayney er yn 'aaroish as er 
yn Eeslynnish. Ta feanish yn-arganey ayn mychione boayl-enmyn Celtiagh ayns Ellanyn ny Geyrragh: myr 
sampleyr ayns ny boayl-enmyn Mykines as Stòra as Lrtla Drmun. Ta sampleyryn elley jeh focklyn as bun 
Celtiagh oc goaill stiagh: "blak/blaòak" (bainney geayr) Yernish "blathach"; "drunnur" Yernish as Gaelg 



Faaroish 


Foroyskt 

Goll er loayrt Yn Danvarg, Ellanyn ny 

ayns 

Geyrragh 

Earroo 

60,000-80,000 

loayreyderyn 


Kynney 

Ind-Oarpagh 

ghengey 

- Germaanagh 


- Germaanagh Hwoaie 


■ Loghlinagh Sheear 


- Faaroish 


Staydys oikoil 

Qhengey 
oikoil ayns 

Ellanyn ny Geyrragh 

Fo stiurey ec Foroyska màlnevndin 


Coadyn ghengey 

ISO 639-1 

fo 

ISO 639-2 

fao 

ISO 639-3 

fao (http://www.ethnologue.co 


m/show_language.asp?code=fao) 

Nodyn: Foddee vel cowraghyn sheeanagh ASE ayns 
Unicode er yn duillag shoh. 


"dronn"; "grukur" (gruag, renaig) Yernish "gruaig"; "lamur" (laue) Yernish "lamh"; "tarvur" (tarroo) Yernish 


"tarbh"; as "aergi" (traaghan) Yernish airgeJ 3 ^ 


Eddyr y 9oo as y 15oo eash, dirree Faaroish er lheh magh ass y ()henn Loghlynish Heear, agh va keim dy 
so-hoiggalys foast ayn er feie tammylt. Va'n ghengey shen feer chosoylagh rish Nornish yn Orkaid as 
Hetlynn. 





Roish y 15oo eash va cair-screeu yn 'aaroish begnagh unnane as cair-screeu yn Eeslynnish as y Norlynnish, 
agh lurg yn Aachummey 'sy vlein 1536, ren ny Danvargee reiragh cur lhiettrimys er ymmyd yn 'aaroish ayns 
ny scoillyn, ayns ny kialteenyn, as ayns docamadyn oikoil. Agh ren ny h-ellanee jannoo ymmyd jeh'n 
ghengey ayns bannagyn , 'sy veeal-arrish, as 'sy theihll laaoil. Dreill eh shen tradishoon beill berghagh ayn 
'syn 'aaroish, agh er feie 300 dy vleeantyn cha row yn ghengey screeuit sheese. 

Cheaghil y staydys shen tra ren Venceslaus Ulricus Hammershaimb, marish y ghrammeyder as politickeyr 
Eeslynnagh Jòn Siguròsson, soilshaghey magh stundayrt screeuee da'n 'aaroish Noa-emshyragh 1854 ta 
foast er mayrn gys y laa t'ain. Ga dy row caa oc cair-screeu sheeanagh dy chroo cosoylagh rish cair-screeu 
yn Finnlynnish, ren ad cur magh cair-screeu va cohassooagh lesh tradishoon screeuee kinjagh sheeyney hoal 
gys y (Jhenn Loghlynish, as t'eh shen cur soylley er y ghengey screeuee cosoylagh rish ghengey henndeeagh 
ta cosoylagh rish yn Eeslynnish. Myr sampleyr, cha nel sheean er lheh kianglt rish y lettyr ò. Harrish shen, 
ga dy vel y lettyr 'm' co-reggyrt rish y stronnagh daa-veillagh myr t'ayn 'sy Ghaelg, t'eh co-reggyrt 
myrgeddin rish y stronnagh cooyl-eeacklagh 'sy jerrey fockle to yrtagh -um [un]. 

Haink cair-screeu Hammershaimb ny whaiyl staanys er oyr y chrampys echey, as va corys coghrialtagh 
cummit ec Jakob Jakobsen. Va'n cair-screeu ec Jakobsen ny s'faggys da'n ghengey loayrit, agh cha ren 
mooinjer yn ellan ymmyd jeh. 

'Sy vlein 1937, va'n Faaroish currit stiagh ayns ynnyd y Danvargish myr ghengey oikoil ny scoillyn, 'sy vlein 
1938 myr ghengey yn agglish, as 'sy vlein 1948 myr y ghengey ashoonagh liorish Slattys Reill Thie Ellanyn 
ny Geyrragh. Agh cha row yn Faaroish ymmydit myr ghengey chadjin 'syn ym-ysseraght as ayns 
soilsheenyn derrey ny 1980yn. Jiu, ta'n Danvargish coontit myr ghengey yoarree, agh t'ee goll er ynsaghey 
ec mysh 5% mooinjer ny h-ellanyn myr y chied ghengey as shegin da dagh scollag 'sy 3oo vrastyl as ny 
shinney goll er n'ynsagheyj 4 ^ 

Gynsaghey Faaroish 


Cha nel eh aashagh gynsaghey'n 'aaroish ec ollooscoillyn gheu mooie jeh Ellanyn ny Geyrragh. Ansherbee, 
ta Colaashtey Ollooscoill Lunnin as Ollooscoill Kobenhavn stiurey coorseyn 'syn 'aaroish da scollagyn ta 
lhaih Studeyryssyn LoghlinaghJ^ 

Ta Ollooscoill Ellanyn ny Geyrragh garral undinys souree bleinoil harrish tree shiaghtinyn, goaill stiagh: 

■ 50 lessoonyn mychione grammeydys yn 'aaroish as cliaghtaghyn ghengey 

■ 20 leaghtyn er cooishyn ghengoaylleeagh, cultoor, sheshaght as najoor. Ta ny leaghtyn er 
cultoor goaill stiagh y vardaght veill as y lettyraght noa-emshyragh. 

■ 2 hurrys gys buill jeh scansh shendeeagh as gheer-oaylleeagh. 

Abbyrlhit 


Ta 29 lettryn ayns yn abbyrlhit Faaroagh ta goit ass yn abbyrlhit Romanagh: 

Lettryn mooarey 

A À B dJb efghi ijklm nJo ò p r s[t U Ù V Y Y /E 0 

Lettryn beggey 

aàbdòefghi fjklmnoòprstuuvyyaeo 

Imraaghyn 

